Kvennalandslið Íslands í handbolta mætir Tyrklandi í undankeppni EM 2022 í dag. Ísland ætlar sér sigur og vonast eftir góðum stuðningi áhorfenda á Ásvöllum. Frítt er á leikinn.
Ísland mætti Tyrklandi ytra á fimmtudaginn í síðustu viku. Þar var íslenska liðið yfir nær allan leikinn en Tyrkjum tókst að síga fram úr á lokaandartökum leiksins og tryggja sér eins marks sigur, 30-29. Íslenska liðið þarf á sigri að halda í dag, ætli liðið að halda sér í baráttunni um að komast á EM. Svíþjóð vann Serbíu í riðli Íslands í gær en Serbar unnu Svía nokkuð óvænt í fyrri leik liðanna á fimmtudag. Eftir leikinn í gær eru Svíar á toppi riðilsins með sex stig, Serbía er með fjögur stig og Ísland og Tyrkland koma svo þar á eftir með tvö stig hvort.
sagði landsliðskonan Thea Imani Sturludóttir en áður heyrðum við í Arnari Péturssyni landsliðsþjálfara. Leikur Íslands og Tyrklands hefst klukkan fjögur í dag og verður hann sýndur beint á RÚV. Upphitun í EM stofunni hefst klukkan 15:40. Leikurinn fer fram á Ásvöllum í Hafnarfirði og þar verður frítt inn.
Tveir leikir verða spilaðir í ensku úrvalsdeildinni í fótbolta í dag. Klukkan tvö tekur Watford á móti Arsenal og klukkan hálf fimm mætast erkifjendurnir frá Manchester, City og United. Manchester City situr sem fyrr á toppi deildarinnar með 66 stig, þremur stigum ofar en Liverpool sem er í 2. sæti. Chelsea styrkti stöðu sína í þriðja sætinu með sigri á Burnley í gær, Chelsea nú með 53 stig, en Manchester United er svo í því fjórða með 47.

Kvennalandslið Íslands í handbolta mætir Tyrklandi í undankeppni Evrópumótsins í dag.